**DRAUDIMO PASLAUGŲ PIRKIMO–PARDAVIMO SUTARTIS NR.**

Klaipėda

2024 m. lapkričio 27 d.

AB Klaipėdos energija, juridinio asmens kodas 140249252, kurios registruota buveinė yra Danės g. 8, Klaipėda, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Rolando Baltuonio, veikiančio pagal įmonės įstatus (toliau – Draudėjas), ir

draudimo įmonė ERGO Insurance SE Lietuvos filialas, juridinio asmens kodas 302912288, kurios registruota buveinė yra Geležinio vilko g. 6a, Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama projektų vadovės Rimos Brazdeikienės , veikiančios pagal 2024-11-14 įgaliojimą (toliau – Draudikas),

toliau kartu šioje laivų draudimo sutartyje vadinamos Šalimis, o kiekviena atskirai Šalimi,

sudarė šią savanoriško sveikatos draudimo sutartį (toliau – Sutartis) ir susitarė dėl toliau išvardintų sąlygų.

1. **Sutarties objektas** 
   1. Sutarties objektas **-** bendrosios civilinės atsakomybės draudimo paslaugos. Reikalavimai paslaugoms yra nurodyti techninėje specifikacijoje, Priedas Nr. 1.
   2. Vadovaujantis Draudėjo atviro konkurso “Bendrosios civilinės atsakomybės draudimo paslaugų pirkimo“, paskelbto CVPIS 744185, sąlygomis ir Draudiko 2024 m. lapkričio 15 d. Pasiūlymu (Sutarties priedas Nr. 2, toliau – „Pasiūlymas“), šia Sutartimi Draudikas įsipareigoja suteikti Draudėjui draudimo paslaugas, nurodytas šioje Sutartyje ir Techninėje specifikacijoje (Priedas Nr. 1), o Draudėjas įsipareigoja apmokėti už tinkamai suteiktas paslaugas Draudikui Sutartyje numatytą kainą (draudimo įmoką) Sutartyje numatytomis sąlygomis ir tvarka.

**2. Sutarties galiojimas**

2.1. Sutartis sudaroma 12 (dvylikos) mėnesių laikotarpiui ir įsigalioja nuo 2024 m. gruodžio 1 d. Draudikas turi pateikti Draudėjui draudimo liudijimą (polisą), kurio galiojimo laikotarpis turi sutapti su sutarties galiojimo laikotarpiu.

2.2. Kiekviena sutarties Šalis, įspėjusi kitą Šalį prieš 30 (trisdešimt) dienų, turi teisę vienašališkai nutraukti Sutartį prieš terminą, jeigu kita Šalis nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas ir apie netinkamą įsipareigojimų vykdymą buvo raštu įspėta, tačiau pažeidimo nenutraukė.

2.3. Sutartis baigiasi pasibaigus draudimo liudijimo galiojimo laikotarpiui, jei Šalys nesutars Sutarties pratęsti, arba pasibaigus pratęstos Sutarties draudimo liudijimo galiojimo laikotarpiui, kai Sutarties Šalys tinkamai įvykdo visas iš Sutarties kylančias prievoles arba kol Sutarties Šalys sutaria ją nutraukti, arba ji nutraukiama teisės aktuose ar Sutartyje nustatytais atvejais.

**3. Sutarties kaina ir mokėjimo sąlygos**

* 1. Nustatomos fiksuotos metinės draudimo įmokos už bendrosios civilinės atsakomybės draudimo paslaugą, kuri yra lygi 18 374,00 EUR (aštuoniolika tūkstančių trys šimtai septyniasdešimt keturi eurai 0 ct).
  2. Draudimo įmokos mokamos pavedimu į Draudiko sąskaitą banke.
  3. Draudimo įmokas Draudėjas Draudikui mokės ketvirčiais per 30 dienų nuo sąskaitos gavimo dienos. Pirmai įmokai taikomas 14 dienų atidėjimas, nuo draudimo polise nurodytos draudimo apsaugos įsigaliojimo dienos. Draudikas visas pagal Sutartį teikiamas sąskaitas privalo Draudėjui pateikti naudojantis sąskaitų administravimo bendrąja informacine sistema (SABIS).
  4. Fiksuota metinė draudimo įmoka visą Sutarties galiojimo laikotarpį yra nekeičiama. Jei iki Draudėjo įmokos už Paslaugas sumokėjimo Draudiku momento Lietuvos Respublikos (toliau – LR) teisės aktų nustatyta tvarka perkamoms Paslaugoms būtų pradėtas taikyti PVM, Šalys sutaria, kad įsigaliojus šiems LR teisės aktams, nuo pradedamo taikyti PVM dydžio įsigaliojimo dienos Draudiko teikiamoms Paslaugoms bus taikomas PVM dydis.
  5. Paslaugų įkainiai taip pat gali būti peržiūrimi ir keičiami, ne dažniau nei kas 6 (šešis) mėnesius, Sutarties galiojimo laikotarpiu, suinteresuotai Šaliai raštu kreipiantis į kitą Šalį, jeigu Lietuvos Respublikos statistikos departamento (www.stat.gov.lt) kas mėnesį skelbiamas Vartotojų kainų indeksas (2015 m. – 100) grupėje „125 Draudimas“ pasikeičia ne mažiau nei 6 (šešis) proc. per ne mažesnį nei 6 (šešių) mėnesių laikotarpį:
     1. Įkainių peržiūra vykdoma ne dažniau nei kas 6 (šešis) mėnesius skaičiuojant nuo Sutarties įsigaliojimo dienos. Atliekant pirmąjį perskaičiavimą, jeigu yra Sutartyje numatyti pagrindai, skaičiuojamo laikotarpio pradžia laikoma Sutarties įsigaliojimo diena, laikotarpio pabaiga, Šalies kreipimosi į kitą Šalį dėl įkainių peržiūros diena. Atliekant sekančius skaičiavimus, kai įkainis buvo perskaičiuotas anksčiau, skaičiuojamo laikotarpio pradžia laikoma paskutinio perskaičiavimo diena, laikotarpio pabaiga, Šalies kreipimosi į kitą Šalį dėl įkainio peržiūros diena. Atlikus peržiūrą ir nustačius, kad Paslaugų įkainis pasikeitė ne mažiau nei 6 (šešis) proc., įkainis didinamas arba mažinamas, Sutarties vertė pakeičiama;
     2. Įkainis gali būti perskaičiuojamas, jeigu Lietuvos statistikos departamento (www.stat.gov.lt) kas mėnesį skelbiamo vartotojų kainų indekso ((2015 m. – 100) grupėje „125 Draudimas“) pokytis (k), apskaičiuotas kaip nustatyta 3.5.5 punkte, yra didesnis nei 6 (šeši) proc. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo;
     3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą pradinės Sutarties vertę;
     4. Perskaičiuotieji įkainiai taikomi mokėjimams, atliekamiems po to, kai Šalys sudaro susitarimą dėl perskaičiavimo;
     5. Nauji įkainiai apskaičiuojami pagal formulę:

, kur

a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – pagal vartotojų kainų indeksą ((2015 m. – 100) grupėje „125 Draudimas“) apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas ((2015 m. – 100) grupėje „125 Draudimas“).

Indpradžia – laikotarpio pradžios datos (mėnesio). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo datos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio;
    2. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.

**4. Draudėjo pareigos ir teisės**

4.1. Draudėjas įsipareigoja:

4.1.1. Laiku atsiskaityti su Draudiku už suteiktas paslaugas pirkimo sutartyje numatytais terminais ir tvarka.

4.1.2. Paskirti atsakingus savo įgaliotus atstovus už visą Sutarties vykdymą (nurodant įgalioto atstovo vardą, pavardę, telefoną, el. pašto adresą).

4.1.3. Tinkamai vykdyti kitus pirkimo sutartimi prisiimtus įsipareigojimus.

4.2. Draudėjas turi teisę:

4.2.1. Pareikšti pretenzijas dėl paslaugų kokybės, jei ji neatitinka Draudiko pasiūlyme deklaruotos paslaugų kokybės;

4.3. Draudėjas turi Sutartyje bei Lietuvos Respublikoje galiojančiuose teisės aktuose numatytas teises ir pareigas.

**5. Draudiko pareigos ir teisės**

5.1. Draudikas įsipareigoja:

5.1.2. Laiku ir profesionaliai suteikti draudimo paslaugas, atitinkančias Sutarties Priedo Nr. 1 techninėje specifikacijoje nurodytus reikalavimus.

5.1.3. Griežtai laikytis Lietuvos Respublikos teisės aktų reikalavimų.

5.1.5. Draudikas įsipareigoja du kartus per 12 mėn. - praėjus 6 (šešiems) mėnesiams nuo draudimo paslaugų sutarties galiojimo pradžios ir likus 30 (trisdešimt) kalendorinių dienų iki draudimo paslaugų sutarties galiojimo pabaigos - pateikti draudėjui detalią nuostolingumo informaciją: įvykio data, išmokėta suma, rezervuota suma, trumpas įvykio aplinkybių / rizikos aprašymas.

5.1.6. Vykdyti kitus pirkimo sutartimi prisiimtus įsipareigojimus.

5.1.7. Draudėjas ir Draudikas gali turėti ir kitų teisių ir pareigų, jei jos numatytos sutartyje ar Lietuvos Respublikos galiojančiuose teisės aktuose

5.1.8. Užtikrinti iš Draudėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.

5.1.9. Nedelsdamas raštu informuoti Draudėją apie bet kurias aplinkybes, kurios trukdo ar gali sutrukdyti Draudikui tinkamai vykdyti sutartinius įsipareigojimus.

**6. Šalių atsakomybė**

6.1 Fiksuota metinė draudimo įmoka už šioje sutartyje numatytas draudimo paslaugas dėl bendro kainų lygio kitimo arba mokesčių, išskyrus sutartyje nustatytus atvejus, pasikeitimo perskaičiuojama nebus. Visą riziką dėl fiksuotų metinių draudimo įmokų už draudimo paslaugas padidėjimą prisiima Draudikas.

6.2 Sutartį netinkamai vykdanti Šalis privalo kitai Šaliai (jei reikia – ir tretiesiems asmenims) atlyginti visus pastarosios dėl netinkamo Sutarties vykdymo patirtus nuostolius. Jei nuostoliai atsirado dėl abiejų Šalių kaltės, atlyginamas nuostolis sumažinamas proporcingai kitos Šalies kaltei.

6.3. Draudėjui nustatytu laiku nesumokėjus draudimo įmokos, Draudikas turi teisę už kiekvieną pavėluotą dieną Draudėjui skirti 50,00 (penkiasdešimt) eurų baudą. Šalys susitaria, kad šiuo atveju palūkanos nebus mokamos.

6.4. Draudikui Sutartyje nustatytu laiku nepateikus draudimo liudijimo, Pirkėjas turi teisę už kiekvieną pavėluotą dieną skirti 50,00 (penkiasdešimt) eurų baudą.

6.5. Draudikui Sutartyje numatytomis sąlygomis nepateikus draudimo liudijimo ilgiau nei 10 (dešimt) kalendorinių dienų bus laikoma, kad Draudikas padarė esminį Sutartis pažeidimą. Tokiu atveju Pirkėjas turi teisę vienašališkai nutraukti Sutartį ir pasinaudoti Sutarties įvykdymo užtikrinimu (jei taikoma).

6.6. Draudikui nustatytu laiku neišmokėjus draudimo išmokos, Pirkėjas turi teisę už kiekvieną pavėluotą dieną skirti 50,00 (penkiasdešimt) eurų baudą, kuri gali būti išskaičiuota iš Pirkėjo Draudikui už Paslaugas mokėtinos sumos.

6.7 Netesybų sumokėjimas neatleidžia sutarties Šalių nuo pareigos vykdyti Sutartyje prisiimtus įsipareigojimus.

**7. Ginčų sprendimo tvarka**

7.1. Bet kokie nesutarimai ar ginčai, kylantys tarp šalių dėl pirkimo sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš pirkimo sutarties ar susiję su ja, jos pažeidimu, nutraukimu ar galiojimu, neišspręsti šalių susitarimu, sprendžiami kompetentingame Lietuvos Respublikos teisme.

**8. Esminiai sutarties pažeidimai**

8.1. Esminiai Draudikui taikomi Sutarties pažeidimai:

8.1.2. Draudikas nesilaiko Lietuvos Respublikos draudimo įstatymo nustatytų išmokų mokėjimo terminų ir daugiau nei 2 (du) kartus vėluoja išmokėti Draudėjui pagal Sutartį priklausančias išmokas ilgiau nei 20 (dvidešimt) kalendorinių dienų.

8.1.3. Draudikas Sutartyje numatytomis sąlygomis nepateikia draudimo liudijimo ilgiau nei 10 (dešimt) kalendorinių dienų.

8.1.4. Draudikas nesilaiko kitų, Sutartyje nurodytų, reikalavimų, nors apie tai buvo oficialiai įspėtas ir jam buvo duotas terminas ištaisyti Sutarties vykdymo trūkumus, dėl kurių negalimas tolimesnis Šalių pagal Sutartį prisiimtų įsipareigojimų vykdymas.

**9. Draudimo taisyklės ir Sutarties taikymas**

9.1. Visos Sutartyje ir Techninėse sąlygose nurodytos sąlygos laikomos specialiosiomis ir turi taikymo pirmenybę draudimo rūšies taisyklių atžvilgiu. Jei kyla prieštaravimų tarp Sutarties ir/ar Techninės specifikacijos ir taisyklių, taikomos Sutarties ir/ar Techninės specifikacijos sąlygos.

**10. Nenugalimos jėgos aplinkybės**

10.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos Lietuvos Respublikos teisės aktų nustatyta tvarka, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

10.2. Nenugalima jėga nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė arba turėjo atsižvelgti, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.

10.3. Šalys turi teisę nutraukti Sutartį, kai jos įvykdyti neįmanoma arba vykdymas turi būti atidėtas ilgiau nei keturioms savaitėms dėl nenugalimos jėgos, už kurią Šalis neatsako.

**11. Kitos sąlygos**

11.1. Šalys, vykdydamos Sutarties įsipareigojimus, vadovaujasi Technine specifikacija, Pasiūlymu, Sutartimi ir Lietuvos Respublikos teisės aktais.

11.2. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies raštiško sutikimo.

11.3. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 29 straipsnyje įtvirtinti pagrindiniai principai ir tikslai bei atitiktų minėto įstatymo 97 straipsnio nuostatas bei sąlygas aptartas sutartyje.

11.4. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose bei šioje sutartyje. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant konkurso sąlygas ir pirkimo sutarties sudarymo metu, pirkimo sutarties šalys gali keisti tik neesmines pirkimo sutarties sąlygas.

11.5. Visi pranešimai laikomi tinkamai įteiktais kitai Šaliai, jeigu jie perduoti Šalių atstovams elektroniniu paštu bei pasirašyti kvalifikuotu elektroniniu parašu. Pasiųstas pranešimas laikomas gautas kitą dieną nuo jo išsiuntimo dienos.

11.6. Šalys įsipareigoja iš anksto viena kitai pranešti apie jų buveinės adreso, pavadinimo ar banko sąskaitos rekvizitų pasikeitimus, priešingu atveju senaisiais rekvizitais išsiųsti pranešimai laikomi įteiktais tinkamai. Nepranešusi apie adreso pasikeitimą Šalis atsako kitai Šaliai už visus su nepranešimu susijusius nuostolius.

11.7. Bet kokius mokesčius, kuriais gali būti apmokestinamos sumos, kurias gauna Draudėjas ir/ar Draudikas Sutarties pagrindu, privalės sumokėti pats Draudėjas ir/arba Draudikas.

11.8. Visi ginčai ar nesutarimai, kylantys tarp Šalių dėl Sutarties vykdymo, sprendžiami derybų būdu. Šalims nesusitarus, ginčai sprendžiami Lietuvos Respublikos teisės aktų nustatyta tvarka, Lietuvos Respublikos teismuose taikant Lietuvos Respublikos teisę.

11.9. Draudikas visus dokumentus ir informaciją, gautą pagal Sutartį, laiko konfidencialia ir be išankstinio raštiško Draudėjo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Draudėjas.

11.11. Subteikėjai ir jų keitimo tvarka. Sutarčiai vykdyti Draudikas nepasitelkia subteikėjų. Sukeisti vietomis Sutartyje nurodytiems subteikėjams perduotos įsipareigojimų dalies, kurią Draudikas pasiūlyme buvo numatęs perduoti nurodytiems subteikėjams ir kuri buvo suderinta, subteikėjų įsipareigojimus ar padidinti (sumažinti) sutartyje nurodytiems subteikėjams perduotos įsipareigojimų dalies, kurią Draudikas pasiūlyme buvo numatęs perduoti nurodytiems subteikėjams ir kuri buvo suderinta, tarp subteikėjų paskirstytus įsipareigojimus, Draudikas gali tik gavęs Draudėjo rašytinį sutikimą. Sutarties galiojimo laikotarpiu papildomus subteikėjus pasitelkti arba Sutartyje numatytų subteikėjų atsisakyti Draudikas gali tik gavęs Draudėjo rašytinį sutikimą ir tik esant vienai iš šių priežasčių: 1) Sutartyje numatytas subtiekėjas yra likviduojamas, bankrutavęs arba jam yra iškelta bankroto byla; 2) subteikėjas atsisako Draudikui atlikti jam Sutartyje numatytą įsipareigojimų dalį; Šiais nurodytais atvejais Draudikas Draudėjui turi pateikti pagrįstą rašytinį prašymą, pridėdamas jį pagrindžiančius dokumentus. Subteikėjas gali pradėti vykdyti savo įsipareigojimus tik Draudikui gavus rašytinį Draudėjo sutikimą. Nurodytais atvejais naujas subteikėjas privalo pateikti Draudėjui dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subtiekėjams.

11.12. Asmenys, atsakingi už sutarties vykdymą:

Draudėjo atstovas, atsakingas už Sutarties vykdymą – finansų vadovas Karolis Kilius, tel. Nr. +37067921407, el. p. [Karolis.Kilius@klenergija.lt](mailto:Karolis.Kilius@klenergija.lt). Asmuo, atsakingas už Sutarties ir Sutarties pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas – pirkimų skyriaus pirkimų specialistė Lina Dulinskienė.

Draudiko atstovas, atsakingas už Sutarties vykdymą – projektų vadovė Rima Brazdeikienė, el. pašto adresas rima.brazdeikiene@ergo.lt.

11.14. Ši Sutartis sudaryta lietuvių kalba, pasirašant ją kvalifikuotais elektroniniais parašais ir apsikeičiant dokumentu elektroninių ryšių priemonėmis.

**12. Sutarties priedai**

12.1. Visi Sutarties priedai yra neatskiriama Sutarties dalis:

12.1.1 Priedas Nr. 1 – Techninė specifikacija;

12.1.2. Priedas Nr. 2 – 2024-11-15 pasiūlymas;

12.1.3. Priedas Nr. 3 – 2024-11-14 įgaliojimas.

**13. Šalių adresai ir rekvizitai**

**Draudikas Draudėjas**

|  |  |
| --- | --- |
| ERGO Insurance SE Lietuvos filialas | AB „Klaipėdos energija“ |
| Geležinio Vilko 6A, Vilnius | Danės g. 8, Klaipėda |
| Įmonės kodas 302912288  PVM mokėtojo kodas LT10007345010  A. s. LT957044060001118835 | Įmonės kodas 140249252  PVM mokėtojo kodas LT402492515  A. s. LT857044060000708123 |
| Tel. +37052683222 | Tel. (8 46) 410 859 |
| El. paštas info@ergo.lt | Faks. (8 46) 410 870  El. paštas klenergija@klenergija.lt |
|  |  |

Projektų vadovė Generalinis direktorius

Rima Brazdeikienė Rolandas Baltuonis