**Priedas Nr. 1**

**Draudimo paslaugų pirkimo techninė specifikacija**

**Bendrosios civilinės atsakomybės draudimas**

|  |  |  |  |
| --- | --- | --- | --- |
| **Draudėjas** | **Akcinė bendrovė "KLAIPĖDOS ENERGIJA", į/k: 140249252** | | |
| **Draudimo teritorija:** | Lietuvos Respublika | | |
| **Draudimo laikotarpis:** | 12 mėn. | | |
| **Išplėstinis pranešimo terminas** | Draudimo sutarčiai nustatomas išplėstinis pranešimo terminas – 12 mėnesių. Per šį terminą Draudėjas turi teisę pranešti apie jam per šį terminą ar per draudimo laikotarpį pareikštą reikalavimą atlyginti žalą, atsiradusią draudimo laikotarpiu ir /ar retroaktyviu laikotarpiu (su sąlyga, kad Draudėjas prieš sudarydamas draudimo sutartį apie retroaktyviu laikotarpiu padarytą žalą nežino) ir draudimo teritorijoje dėl Draudėjo veiksmų, t. y. veikimo ar neveikimo, atliktų draudimo laikotarpiu ir / ar retroaktyviu draudimo laikotarpiu ir draudimo teritorijoje. Ši sąlyga netaikoma pavojingų atliekų tvarkymo veiklai bei darbo santykių atsakomybės ir atsakomybės dėl viešųjų pirkimų pažeidimo atveju. | | |
| **Retroaktyvus laikotarpis** | Retroaktyvus laikotarpis – 12 mėnesių iki draudimo sutarties įsigaliojimo datos. Pagal šią sąlygą Draudikas atlygina už tokius faktiniu pagrindu reikalauti atlyginti nuostolius tapusius Draudėjo veiksmus (veikimas arba neveikimas), kurie buvo atlikti per retroaktyvųjį draudimo sutarties terminą ir draudimo teritorijoje, o reikalavimas atlyginti žalą Draudėjui yra pareikštas draudimo laikotarpiu ar per papildomą reikalavimo pateikimo terminą ir draudimo teritorijoje dėl žalos, kuri atsirado draudimo laikotarpiu ir /ar retroaktyviu laikotarpiu su sąlyga, kad Draudėjas prieš sudarydamas draudimo sutartį apie retroaktyviu laikotarpiu padarytą žalą nežino. Ši sąlyga netaikoma pavojingų atliekų tvarkymo veiklai bei darbo santykių atsakomybės ir atsakomybės dėl viešųjų pirkimų pažeidimo atveju. | | |
| **Planuojama apyvarta:** | apie 50 mln. € | | |
| **Darbuotojų skaičius** | 254 | | |
| **Draudžiama veikla:** | Visa draudėjo vykdoma veikla, įskaitant, bet neapsiribojant:   * garo ir termofikacinio vandens gamyba ir centralizuotas šilumos energijos tiekimas apšildymui, technologijai ir karšto vandens ruošimui; * šildymo ir karšto vandens sistemų priežiūrą; * katilų, pašildytuvų, šilumos punktų ir šildymo sistemų remontas, cheminis plovimas, valymas ir hidraulinis išbandymas; * nestandartinių metalo dirbinių gamyba; * katilų režiminiai bandymai ir ataskaitos; katilų degimo produktų analizė; * elektrinių ir šilumos prietaisų remontas; * statinių, patalpų, teritorijos, reklaminių stendų, iškabų, vaizdavimo priemonių ar kitų objektų naudojimas ir eksploatavimas. | | |
| **Besąlyginė išskaita:** | 1.000 €, darbo santykių atsakomybė ir atsakomybės dėl viešųjų pirkimų pažeidimo draudimo atveju 10% nuostolio sumos, bet ne mažiau kaip 500 €; produkto nepatiekimo atveju – 10.000 € | | |
| **Apdraustos rizikos:** | | **Draudimo suma vienam įvykiui** | **Draudimo suma visam sutarties galiojimo laikotarpiui** |
| **Veiklos rizika** | | 1.000.000 € | |
| **Produkto rizika** | | 1.000.000 € | |
| **Produkto nepatiekimo rizika** | | 300.000 € | |
| **Finansinės žala (pasekminė)** | | 1.000.000 € | |
| **Grynai finansinė žala** | | 300.000 € | |
| **Patalpų / teritorijos valdymas** | | 1.000.000 € | |
| **Subrangovų rizika** | | 300.000 € | |
| **Žalos gamtai rizika** | | 1.000.000 € | |
| **Patikėto turto rizika** | | 300.000 € | |
| **Krovos darbų rizika** | | 300.000 € | |
| **Savaeigių TP valdymas** | | 300.000 € | |
| **Registruotų TP valdymas** | | 30.000 € | |
| **Darbdavio civilinė atsakomybė** | | 300.000 € | |
| **Draudėjo civilinės atsakomybės, kylančios dėl viešųjų pirkimų, draudimas** | | 50.000 € | |
| **Atsakomybės dėl darbo santykių draudimas** | | 50.000 € | |
| **Papildoma sąlyga dėl pavojingų atliekų tvarkymo** | | 50.000 € | 100.000 € |
| **Papildoma sąlyga dėl potencialiai pavojingo įrenginio savininko atsakomybės** | | 1.000.000 € | |
| **Bendra draudimo suma** | | **1.000.000 €** | |
| **RIZIKŲ DETALIZACIJA:** | | | |
| **Veiklos rizika** | Draudėjo civilinė atsakomybė trečiajam asmeniui už žalą, padarytą draudėjui vykdant apdraustą veiklą. | | |
| **Produkto rizika** | Draudėjo civilinė atsakomybė trečiajam asmeniui už žalą, padarytą Draudėjo pateiktu netinkamos kokybės produktu arba paslauga. | | |
| **Produkto nepatiekimo rizika** | Produkto nepatiekimas – tai Draudėjo vėlavimas tiekti produktą/ paslaugą ar visiškas nepatiekimas dėl dalinio ar visiško produkto/paslaugos tiekimo sutrikimo, jei tai įvyksta dėl:  1. Draudėjo valdomo, naudojamo ar eksploatuojamo turto gedimo ar sunaikinimo staigaus ir netikėto įvykio pasėkoje;  2. Draudėjo klaidos, aplaidumo, neapdairumo, neatsargumo vykdant apdraustą veiklą. | | |
| **Finansinė žala** | Draudėjo civilinė atsakomybė dėl bet kurio trečiojo asmens finansinės žalos, kuri atsiranda kaip kito trečiojo asmens turto sugadinimo, sunaikinimo arba praradimo pasekmė dėl Draudėjo kaltės | | |
| **Grynai finansinė žala** | Draudėjo civilinė atsakomybė už trečiajam asmeniui padarytą žalą, dėl grynųjų finansinių nuostolių, kurie nėra tiesioginės žalos turtui ir/ar sveikatai pasekmė. | | |
| **Patalpų / teritorijos valdymas** | Draudėjo civilinė atsakomybė trečiajam asmeniui už žalą dėl draudėjo nuosavybėje ir /ar valdyme esančio turto (taip pat ir nenaudojamo ir/ar išsinuomoto iš trečiųjų asmenų) - statinių, inžinerinių tinklų,, teritorijos, reklaminių stendų, iškabų, kilnojamo turto ar kitų objektų trūkumų (įskaitant patalpose esantį kilnojamąjį turtą). | | |
| **Žalos gamtai rizika** | Draudėjo turtiniai interesai, susiję su:  - atsakomybe už staigios ir netikėtos žalos aplinkai, jos elementams (žemės paviršiui ir gelmėms, orui, vandeniui, dirvožemiui, augalams, gyvūnams, organinėms ir neorganinėms medžiagoms) (toliau tekste – Žala gamtai), įskaitant ir aplinkos apsaugos pareigūnų nustatytą Žalą gamtai pagal Lietuvos Respublikos teisės aktus ir reglamentuojamą pagal direktyvą 2004/35/CE dėl aplinkai daromos žalos prevencijos ir pašalinimo;  - atsakomybe už žalą trečiųjų asmenų turtui, sveikatai, gyvybei, kilusią Žalos gamtai pasekoje;  - atsakomybe dėl staigaus ir netikėto įvykio kilusios Žalos gamtai išvalymo. | | |
| **Patikėto turto valdymas** | Draudėjo civilinė atsakomybė trečiajam asmeniui už žalą, padarytą trečiojo asmens turtui (išskyrus transporto priemones, kurios pagal galiojančius teisės aktus privalo būti registruojamos), kuris žalos atsiradimo momentu buvo Draudėjo išsinuomotas, pasiskolintas, saugojamas, prižiūrimas, valdomas, naudojamas, kontroliuojamas, transportuojamas ar kitaip jam patikėtas. | | |
| **Subrangovų rizika** | Draudėjo civilinė atsakomybė trečiajam asmeniui už kontrahentų padarytą žalą, už kurią Draudėjas atsako pagal teisės aktus. Draudikas išmokėjęs draudimo išmoką, turi atgręžtinio reikalavimo teisę į patį kontrahentą. Kontrahentas – kita sutarties, kurią sudarė Draudėjas dėl draudžiamos veiklos, šalis (pavyzdžiui, Draudėjo subrangovas, tiekėjas, paslaugos Draudėjui teikėjas); | | |
| **Krovos darbų rizika** | Draudėjo civilinė atsakomybė trečiajam asmeniui už žalą, padarytą vykdant pakrovimo, iškrovimo darbus, naudojant statybos mašinas ar savaeiges transporto priemones | | |
| **Savaeigių TP valdymas** |
| **Registruotų TP valdymas** | Draudėjo civilinė atsakomybė už neturtinę žalą dėl transporto priemonių valdymo taip, kaip apibrėžia transporto priemonių valdytojų civilinės atsakomybės privalomojo draudimo įstatymas. Žala atlyginama Lietuvos Respublikos teritorijoje tiek, kiek jos nepadengia transporto priemonių valdytojų civilinės atsakomybės privalomasis draudimas. | | |
| **Atsakomybė dėl viešųjų pirkimų pažeidimo** | Draudėjo civiline atsakomybe dėl viešųjų pirkimų - Draudikas įsipareigoja atlyginti nuostolius, kuriuos Draudėjas pagal teisės aktus privalo atlyginti dėl neteisėtų veiksmų, kuriems taikoma draudimo apsauga, bet tik dėl reikalavimų, susijusių su Draudėjo viešųjų pirkimų planavimu, pasirengimu jiems, viešųjų pirkimų atlikimu ar pagalbine viešųjų pirkimų veikla. | | |
| **Darbo santykių atsakomybė** | Draudėjo turtiniai interesai, susiję su Draudėjo atsakomybe, kylančia pagal LR įstatymus dėl darbo santykių pažeidimo. | | |
| **Darbdavio civilinė atsakomybė** | Draudžiama draudėjo kaip darbdavio civilinė atsakomybė dėl nelaimingo atsitikimo, įvykusio draudimo sutarties galiojimo teritorijoje darbe ir pakeliui į darbą ar iš darbo, pagal draudžiamojo įvykio metu galiojusius Lietuvos Respublikos įstatymus. Draudžiamasis įvykis – draudimo sutarties galiojimo laikotarpiu ir draudimo teritorijoje reikalavimo draudėjui pateikimas dėl draudėjo darbuotojų sveikatai, gyvybei padarytos žalos, neturtinės žalos, kylančios kaip žalos sveikatai ar gyvybei pasekmė, dėl draudimo sutarties galiojimo laikotarpiu vykdant veiklą įvykusio nelaimingo atsitikimo. Draudimo objektu taip pat laikoma:   * draudėjo (kaip darbdavio) civilinė atsakomybė už žalą, padarytą draudėjo darbuotojui dėl veikos, susijusios su administraciniais teisės pažeidimais (įskaitant, bet neapsiribojant darbo saugos ar darbo higienos norminių teisės aktų pažeidimais bei kelių eismo taisyklių pažeidimais); * draudėjo (kaip darbdavio) civilinė atsakomybė už žalą, padarytą draudėjo darbuotojui, kai ikiteisminio tyrimo institucija arba teismas nustatė asmens nusikalstamos veikos požymius, tačiau draudikas turi teisę atidėti draudimo išmokos mokėjimą iki teismo sprendimo įsiteisėjimo arba baudžiamosios bylos nutraukimo dienos; * draudėjo (kaip darbdavio) civilinė atsakomybė už žalą, padarytą draudėjo darbuotojui, kuri susijusi su transporto priemonių valdymu; | | |
| **DRAUDŽIAMASIS ĮVYKIS** | | | |
| **1.** Trečiojo asmens (Darbdavio civilinės atsakomybės atveju – Draudėjo darbuotojo) pareikštas reikalavimas atlyginti žalą, kai nustatomos visos šios sąlygos:   * Reikalavimas pateiktas ir Draudikui apie jį yra pranešta per draudimo sutarties galiojimo laikotarpį ar per išplėstinį reikalavimo pateikimo terminą ; * Žala padaryta draudimo sutarties galiojimo laikotarpiu ir draudimo teritorijoje; * Draudėjas pagal galiojančius teisės aktus atsako už žalą; * Draudėjo veiksmai (veikimas arba neveikimas) buvo atlikti per retroaktyvųjį laikotarpį arba per draudimo sutarties galiojimo laikotarpį; * Draudėjo veiksmai (veikimas arba neveikimas) buvo atlikti draudimo teritorijoje.   **2.** Žalos gamtai, kilusios Draudėjui vykdant apdraustą veiklą, padarymas yra laikomas draudžiamuoju įvykiu, jeigu be aukščiau išvardintų sąlygų, papildomai yra tenkinamos visos žemiau nurodytos sąlygos:   * Galima nustatyti, kad Žala gamtai kilo per draudimo sutarties galiojimo laikotarpį, Draudėjui vykdant apdraustą veiklą; * Žala gamtai kilo dėl staiga, netikėtai atsiradusio statinio, įrengimo ar įrangos defekto. O taip pat jei žala gamtai pasireiškė, atsirado staiga, nors ji ir susijusi su bet kokiais lėtais, laipsniškais procesais, tęstiniais veiksmais ar neveikimu, ar pasikartojančiais reiškiniais; * Žala gamtai buvo draudėjo, aplinkosaugos institucijų, kitų asmenų pastebėta ne vėliau kaip per 72 valandas nuo Žalos gamtai pradžios. Ši sąlyga netaikoma, kai draudėjas dėl objektyvių priežasčių ir pagrįstai negalėjo sužinoti ar pastebėti žalą gamtai (tokiu atveju pareiga įrodyti šias priežastis tenka draudėjui).   Draudžiama žala gamtai, jei ji kilo dėl staiga, netikėtai atsiradusio statinio, įrangos defekto. O taip pat draudžiama žala gamtai, jei ji pasireiškė, atsirado staiga, nors ji ir susijusi su bet kokiais lėtais, laipsniškais procesais, tęstiniais veiksmais ar neveikimu ar pasikartojančiais reiškiniais  **3.** Draudžiamuoju įvykiu taip pat laikoma žala, atsiradusi dėl temperatūros, vibracijos, korozijos, triukšmo, šilumos, kvapo, šviesos, dūmų, suodžių, dulkių, garų, dujų, drėgmės ar kritulių poveikio, žemės kasimo darbų, grunto suslūgimo ar nuošliaužos, potvynio ar užpylimo, kilusio dėl lietaus ar sniego (ledo) tirpsmo vandens, jeigu žala kilo dėl staiga, netikėtai atsiradusio statinio, įrengimo ar įrangos defekto, įskaitant ir atvejus, kai žala pasireiškė, atsirado staiga, nors ji ir susijusi su bet kokiais lėtais, laipsniškais procesais, tęstiniais veiksmais ar neveikimu, ar pasikartojančiais reiškiniais, su sąlyga, kad laipsniški / tęstiniai procesai Draudėjui buvo nežinomi, Draudėjas apie juos nenumanė ir negalėjo žinoti.  **4.** Vienu įvykiu laikoma trečiųjų asmenų patirta žala, kilusi dėl tos pačios priežasties ir tomis pačiomis aplinkybėmis, neatsižvelgiant į tai, ar dėl jos atlyginimo buvo pareikštas vienas ar keli reikalavimai. | | | |
| **ŽALA** | | | |
| Žala apibrėžiama kaip trečiojo asmens (įskaitant Draudėjo darbuotojus, kai Draudėjo darbuotojai nevykdo pavestų darbo funkcijų) turto sugadinimas, sunaikinimas arba visiškas jo praradimas, asmens sužalojimas, kitoks pakenkimas jo sveikatai, gyvybės atėmimas ir dėl to patirtos išlaidos, negautos pajamos, kurias trečiasis asmuo būtų gavęs, jeigu nebūtų buvusi padaryta žala, taip pat neturtinė žala, kylanti kaip žalos sveikatai ar gyvybei pasekmė, taip pat finansinė žala, atsirandanti kaip žalos trečiojo asmens turtui, sveikatai, gyvybei pasekmė ir / ar susijusi su žalos padarymu trečiojo asmens turtui, sveikatai, gyvybei ir grynai finansinė žala, neatsirandanti kaip žalos trečiojo asmens turtui, asmens sveikatai, gyvybei pasekmė ir / ar nesusijusi su žalos padarymu trečiojo asmens turtui, asmens sveikatai, gyvybei.  Žalos padarymas suprantamas kaip žalos atsiradimas, pasireiškimas, paaiškėjimas.  Darbdavio civilinės atsakomybės draudimo atveju - draudėjo darbuotojo ir/ar praktikanto sužalojimas, kitoks pakenkimas jo sveikatai, gyvybės atėmimas (lengvas, sunkus, mirtinas) bei dėl to patirtos išlaidos ir neturtinė žala, taip pat negautos pajamos, kurias Draudėjo darbuotojas ir/ar praktikantas būtų gavęs, jei nebūtų padaryta žala. | | | |
| **DRAUDĖJO CIVILINĖS ATSAKOMYBĖS, KYLANČIOS DĖL VIEŠŲJŲ PIRKIMŲ, DRAUDIMO SĄLYGOS** | | | |

|  |  |  |
| --- | --- | --- |
| 1. **Apibrėžimai** | | |
|  | **Apdraustasis** yra **Draudėjas.** | |
| 1. **Draudimo apimtis** | | |
|  | | **Draudikas** įsipareigoja atlyginti **Nuostolius**, kuriuos **Apdraustasis** pagal teisės aktus privalo atlyginti dėl **Neteisėtų veiksmų**, kuriems taikoma draudimo apsauga, bet tik dėl **Reikalavimų,** susijusių su **Apdraustojo** viešųjų pirkimų planavimu, pasirengimu jiems, viešųjų pirkimų atlikimuar pagalbine viešųjų pirkimų veikla, kuri apibrėžta LR teisės aktuose.  **Draudikas** taip pat apdraudžia **Draudėjo** civilinę atsakomybę už **Draudėjo** kontrahentų sukeltus **Nuostolius**, jiems veikiant **Draudėjo** pavedimu ar jo naudai. **Draudikas** neįgyja subrogacijos teisės į **Nuostolius** padariusius **Draudėjo** kontrahentus. |
| 1. **Draudžiamasis įvykis** | | |
|  | | **Draudžiamasis įvykis** yra **Reikalavimo** pateikimas, kai tenkinamos visos šios sąlygos: |
|  | | **Reikalavimas** pareikštas ir Draudikui apie jį pranešta poliso galiojimo laikotarpiu ir /ar per **Išplėstinį terminą;** |
|  | | **Reikalavimas** pareikštas dėl **Neteisėtų veiksmų**, atliktų poliso galiojimo laikotarpiu ir/ar per **Retroaktyviu draudimo sutarties galiojimo laikotarpiu;** |
|  | | **Reikalavimas** pareikštas draudimo galiojimo teritorijoje. |
|  | | **Reikalavimas** pareikštas dėl **Neteisėtų veiksmų**, susijusių su **Apdraustojo** viešųjų pirkimų planavimu, pasirengimu jiems, viešųjų pirkimų atlikimuar pagalbinės viešųjų pirkimų veiklos, kuri apibrėžta LR teisės aktuose. |
|  | | Jei draudimo sutarties galiojimo laikotarpiu ir / ar per **Išplėstinį terminą** pranešama apie aplinkybę, dėl kurios pagrįstai gali kilti **Reikalavimo** atsiradimo rizika, bet koks vėlesnis iš tokios aplinkybės kylantis **Reikalavimas** yra laikomas kilusiu draudimo sutarties galiojimo laikotarpio metu. |
| 1. **Išplėstinis terminas** | | |
|  | | Išplėstinis terminas: 60 dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi. |
| 1. **Draudimo sutarčiai taikoma teisė** | | |
|  | | Lietuvos Respublikos. |
| 1. **Draudimo apsaugos galiojimo teritorija** | | |
|  | | Lietuvos Respublika. |
| 1. **Retroaktyvus draudimo sutarties galiojimo laikotarpis** | | |
|  | | Nuo 2023 m. lapkričio 1 d. |
| 1. **Kiti apibrėžimai ir papildomos sąlygos** | | |
| **Reikalavimas** | | |
|  | | **Reikalavimas** reiškia:   * reikalavimą, susijusį su **Neteisėtais veiksmais** dėl **Apdraustojo** viešųjų pirkimų planavimo, pasirengimo jiems, viešųjų pirkimų atlikimoar pagalbinės viešųjų pirkimų veiklos, kuri apibrėžta LR teisės aktuose; * bet kokį **Oficialų tyrimą**, pradėtą prieš **Apdraustąjį** dėl **Apdraustojo** viešųjų pirkimų planavimo, pasirengimo jiems, viešųjų pirkimų atlikimoar pagalbinės viešųjų pirkimų veiklos, kuri apibrėžta LR teisės aktuose.   Du ar daugiau **Reikalavimų**, kylančių iš vieno **Neteisėto veiksmo** ar eilės susijusių **Neteisėtų veiksmų**, bus laikomi vienu **Reikalavimu.** Šis vienas **Reikalavimas** bus laikomas pirmą kartą pateiktas tada, kada bus pateiktas pirmas **Reikalavimas.** |
| **Nuostoliai** | | |
|  | | **Nuostoliai** reiškia sumą, kurią **Apdraustasis** pagal teisės aktus privalo atlyginti dėl **Reikalavimo**, įskaitant: |
|  | | sumas, kurias kompetentingas teismas ar ikiteisminio nagrinėjimo institucija paskyrė ir **Apdraustasis** privalo atlyginti dėl **Reikalavimo** kaip žalos atlyginimą ir / ar **Apdraustajam** priteistas bylinėjimosi išlaidas; sumas, kurias **Apdraustasis** privalo sumokėti dėl **Reikalavimo** pagal taikos sutartį; ir (ar) |
|  | | **Bylinėjimosi išlaidas;** ir (ar) |
|  | | priteistas sumokėti palūkanas, susikaupusias iki sprendimo priėmimo ir po sprendimo priėmimo; ir (ar) |
|  | | baudas ir (ar) pinigines nuobaudas, jeigu jos paskirtos **Apdraustajam** ir susijusios su **Apdraustojo** viešųjų pirkimų planavimu, pasirengimu jiems, viešųjų pirkimų atlikimuar pagalbine viešųjų pirkimų veikla, kuri apibrėžta LR teisės aktuose; ir (ar) |
|  | | **Teisinio atstovavimo išlaidas**. |
| **Bylinėjimosi išlaidos** | | |
|  | | Su **Draudiku** iš anksto suderinti teisiniai ar kiti susiję profesiniai mokėjimai (išskyrus bet kokį užmokestį **Apdraustajam**), susiję su **Reikalavimo** (išskyrus **Oficialų tyrimą**) nagrinėjimu kompetentingame teisme nepriklausomai nuo teismo proceso baigties ar **Reikalavimo** tenkinimo. **Bylinėjimosi išlaidos** taip pat apima žyminį mokestį. |
| **Neteisėtas veiksmas** | | |
|  | | **Neteisėtas veiksmas** reiškia bet kokią faktinę, tariamą ar galimą klaidą, klaidinantį pareiškimą, veikimą, neveikimą, neatsargumą (įskaitant didelį neatsargumą), pareigos pažeidimą (numatytą teisės aktais ar kitaip reglamentuotą), konfidencialumo pažeidimą, įgaliojimų viršijimą dėl **Apdraustojo** viešųjų pirkimų planavimo, pasirengimo jiems, viešųjų pirkimų atlikimoar pagalbinės viešųjų pirkimų veiklos. |
| **Oficialus tyrimas** | | |
|  | | **Apdraustojo** veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus **Apdraustajam** rašytinį kvietimą dalyvauti susirinkime, posėdyje ar apklausoje, traukiant **Apdraustąjį** atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiamas už tai atsakingas **Apdraustasis.** |
| **Teisinio atstovavimo išlaidos** | | |
|  | | Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį **Apdraustajam**), kuriuos **Apdraustasis** patiria jį atstovaujant **Oficialaus tyrimo** metu. **Teisinio atstovavimo išlaidos** taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su **Oficialaus tyrimo** nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar **Oficialaus tyrimo** baigties. |
| 1. **Nedraudžiamieji įvykiai** | | |
| **Elgesys** | | |
|  | | **Draudikas** neatlygins **Nuostolių**, kuriuos lėmė nesąžiningumas (asmeninė nauda), kuris buvo patirtas **Apdraustojo** ar jo vardu, kylantis iš ar priskirtinas tyčiniams nesąžiningiems ar tyčiniams apgaulingiems veiksmams ar neveikimui, tačiau tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi ar raštišku tokio **Apdraustojo** prisipažinimu, kad atitinkamas elgesys iš tiesų įvyko. |
| **Ankstesni Reikalavimai** | | |
|  | | Bet kokie veiksmai, dėl kurių prieš draudimo sutarties įsigaliojimo dieną pradėtas tyrimas ar teisminis, ar bet koks kitas reguliavimo procesas, į kuriuos įtrauktas **Apdraustasis** dėl **Reikalavimų**, susijusių su **Apdraustojo** viešųjų pirkimų planavimu, pasirengimu jiems, viešųjų pirkimų atlikimuar pagalbinės viešųjų pirkimų veiklos. |
| **Žala turtui, žala sveikatai** | | |
|  | | **Draudikas** neatlygins **Nuostolių,** susijusių su bet kokiu **Reikalavimu,** inicijuotu dėl žalos turtui ar žalos sveikatai, gyvybei. |
| **Duomenų apsaugos pažeidimai** | | |
|  | | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. |
| **Kibernetinė ataka** | | |
|  | | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su kibernetinėmis atakomis ir/ar incidentais, ir panašiais elektroninės erdvės įvykiais.  **Kibernetinė ataka** – tai sąmoninga su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. |
| **Epidemija ar pandemija** | | |
|  | | Epidemija ar pandemija (įskaitant, bet neapsiribojant COVID-19): **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant, bet neapsiribojant COVID-19). |
| **Karas ir Terorizmas** | | |
|  | | **Draudikas** neatlygins **Nuostolių** ar žalos, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu. |
| **Sankcijos** | | |
|  | | Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo **Draudikui** teikti paslaugas pagal šią draudimo sutartį, **Draudikas** turi teisę nutraukti ją vienašališkai, apie tai raštu pranešęs **Draudėjui**. |
| 1. **Draudėjo teisės ir pareigos** | | |
|  | | Draudėjas privalo pateikti Draudikui teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui. |
|  | | **Draudėjas** ir / ar **Apdraustasis** privalo:   * per 5 darbo dienas raštu informuoti Draudiką apie kiekvieną aplinkybę ir / arba **Reikalavimą** ar **Oficialų tyrimą**, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir / arba **Reikalavimą** ar **Oficialų tyrimą**, ar buvo sutarta su Draudiku kitaip; * atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes; * suderinti su Draudiku tolimesnius veiksmus **Reikalavimo** nagrinėjimui ir sureguliavimui; * Draudikui pageidaujant, **Apdraustasis** gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti Draudikui visus reikalingus paaiškinimus. * **Apdraustasis** įsipareigoja nepatirti **Bylinėjimosi išlaidų**, neprisiimti atsakomybės, neatsisakyti jokios išieškojimo teisės ar nagrinėti bet kokį **Reikalavimą** be išankstinio raštiško **Draudiko** sutikimo, kuris nebus nepagrįstai vilkinamas.   Tuo atveju, jei **Draudėjas** ir / ar **Apdraustasis** nevykdo aukščiau numatytų pareigų, Draudikas turi teisę atsisakyti mokėti draudimo išmoką arba ją sumažinti. |

|  |  |
| --- | --- |
| **ATSAKOMYBĖS DĖL DARBO SANTYKIŲ DRAUDIMAS** | |
| 1. **Draudimo apsaugos išplėtimai ir jiems taikomi draudimo sumos apribojimai** | |
|  | **Gynybos išlaidos:** bendros draudimo sumos ribose. |
|  | **Nuostolio sumažinimo išlaidos:** 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui. |
|  | **Neatidėliotinos išlaidos:** 20 % nuo bendros draudimo sumos vienam draudžiamajam įvykiui ir visam draudimo sutarties galiojimo laikotarpiui. |
| 1. **Apibrėžimai** | |
|  | **Apdraustasis** yra **Draudėjas.** |
| 1. **Draudimo apimtis** | |
|  | **Draudikas** įsipareigoja atlyginti **Nuostolius**, kuriuos **Apdraustasis** pagal teisės aktus privalo atlyginti dėl **Neteisėtų veiksmų**, kuriems taikoma draudimo apsauga, bet tik dėl **Reikalavimų,** susijusių su darbo santykiais. |
| 1. **Draudžiamasis įvykis** | |
|  | **Draudžiamasis įvykis** yra **Reikalavimo** pateikimas, kai tenkinamos visos šios sąlygos: |
|  | **Reikalavimas** pareikštas ir Draudikui apie jį pranešta draudimo sutarties galiojimo laikotarpiu ar per **Išplėstinį terminą;** |
|  | **Reikalavimas** pareikštas dėl **Neteisėtų veiksmų**, atliktų draudimo sutarties galiojimo laikotarpiu ar **Retroaktyviu draudimo sutarties galiojimo laikotarpiu** (jei jis taikomas); |
|  | **Reikalavimas** pareikštas draudimo apsaugos galiojimo teritorijoje. |
|  | Jei draudimo sutarties galiojimo laikotarpiu ir / ar per **Išplėstinį terminą** pranešama apie aplinkybę, dėl kurios pagrįstai gali kilti **Reikalavimo** atsiradimo rizika, bet koks vėlesnis iš tokios aplinkybės kylantis **Reikalavimas** yra laikomas kilusiu draudimo sutarties galiojimo laikotarpio metu. |
| 1. **Išplėstinis terminas** | |
|  | Išplėstinis terminas: 60 dienų po draudimo sutarties galiojimo laikotarpio pabaigos, jeigu draudimo sutartis nebus pratęsta ar pakeista kita vadovų ir vadovaujančių asmenų atsakomybės draudimo sutartimi, kurioje numatyta lygiavertė draudimo apsauga, lyginant su sudaryta draudimo sutartimi. |
| 1. **Draudimo sutarčiai taikoma teisė** | |
|  | Lietuvos Respublikos. |
| 1. **Draudimo apsaugos galiojimo teritorija** | |
|  | Lietuvos Respublika. |
| 1. **Retroaktyvus draudimo sutarties galiojimo laikotarpis** | |
|  | Netaikomas |
| 1. **Kiti apibrėžimai ir papildomos sąlygos** | |
|  | **Reikalavimas** reiškia:  - reikalavimą, susijusį su **Neteisėtais veiksmais** dėl darbo santykių ir pareikštą **Apdraustajam**; ar  - bet kokį **Oficialų tyrimą**, pradėtą prieš **Apdraustąjį** dėl darbo santykių.  Du ar daugiau **Reikalavimų**, kylančių iš vieno **Neteisėto veiksmo** ar eilės susijusių **Neteisėtų veiksmų**, bus laikomi vienu **Reikalavimu.** Šis vienas **Reikalavimas** bus laikomas pirmą kartą pateiktas tada, kada bus pateiktas pirmas **Reikalavimas.** |
|  | **Nuostoliai** reiškia: |
|  | **Gynybos išlaidas**; ir / ar |
|  | **Teisinio atstovavimo išlaidas**; ir / ar |
|  | **Nuostolio sumažinimo išlaidas;** ir / ar |
|  | **Neatidėliotinas išlaidas;** ir / ar |
|  | **Reputacijos atstatymo išlaidas;** ir / ar |
|  | sumas, kurias kompetentingas teismas ar ikiteisminio nagrinėjimo institucija priteisė sumokėti kaip nuostolius ir išlaidas dėl **Reikalavimo**, susijusio su **Neteisėtais veiksmais** dėl darbo santykių ir pareikšto **Apdraustajam**; ir/ar |
|  | sumas, kurias kompetentingas teismas ar ikiteisminio nagrinėjimo institucija priteisė sumokėti kaip kompensacines išmokas dėl **Neteisėtų veiksmų** dėl darbo santykių (įskaitant, bet neapsiribojant dėl neteisėto atleidimo priteistą vidutinį darbo užmokestį (kartu su dėl to priskaičiuotais mokesčiais) už priverstinės pravaikštos laiką (bet ne daugiau kaip už 6 mėnesius), patirtą turtinę ir neturtinę žalą, priteistas kompensacijas); ir/ ar |
|  | baudas ir / ar pinigines nuobaudas; ir / ar |
|  | bet kokias teismo sprendimu priteistas sumokėti procesines palūkanas, susikaupusias iki sprendimo priėmimo ir po sprendimo priėmimo; |
|  | susitarimus, gavus Draudiko išankstinį raštišką sutikimą (kuris nebus nepagrįstai neduotas ir/ar uždelstas), dėl žalos atlyginimo mokėtinų sumų. |
|  | **Nuostoliu** nelaikoma:  - **Apdraustojo** grąžintinų neteisėtai iš darbuotojo darbo užmokesčio ar kitų darbuotojui mokėtinų sumų išskaitytos piniginės sumos, neteisėtos išskaitos iš darbuotojo darbo užmokesčio; ar  - Atlyginimas ar kitos įstatymų nustatytos išmokos darbuotojui, įskaitant, bet neapsiribojant pareiga mokėti teisės aktų nustatytą minimalų mėnesinį atlygį (arba jam prilygintą darbo užmokestį pagal bet kurios kitos užsienio valstybės teisę), darbo užmokestį už kasmetines atostogas bei uždelsimą įstatymų nustatyta tvarka sumokėti darbuotojui priklausantį darbo užmokestį už kasmetines atostogas, delspinigius už pavėluotą darbo užmokesčio ir kitų su darbo santykiais susijusių išmokų mokėjimą; ar  - Darbuotojui mokėtinos išeitinės išmokos (pagal įstatymą, kolektyvinę ar darbo sutartį) nutraukus darbo sutartį ar atleidus iš pareigų, išmokos (vidutinis darbo užmokestis) už uždelsimo atsiskaityti ne dėl darbuotojo kaltės laiką (šiomis išmokomis nėra laikomos sumos, priteistinos darbuotojui jo atleidimą iš darbo pripažinus neteisėtu); ar  - Bet kokie įsipareigojimai pagal bet kurios valstybės teisę mokėti darbuotojams ligos ar neįgalumo išmokas, nedarbo išmokas ar kompensacijas, pensijų išmokas, socialinio draudimo išmokas, išmokas darbuotojo sužalojimo ar mirties atveju, jeigu jis nebuvo apdraustas nelaimingų atsitikimų darbe ir profesinių ligų socialiniu draudimu; ar  - **Apdraustojo** patirti kiti kaštai, susiję su teisės aktų reikalavimų dėl darbdavio turtinių ir neturtinių įsipareigojimų vykdymo pažeidimais. |
|  | **Gynybos išlaidos**: Būtini ir pagrįsti bei su **Draudiku** iš anksto suderinti teisiniai ar kiti susiję profesiniai mokėjimai, honorarai (išskyrus bet kokį užmokestį **Apdraustajam)** dėl **Reikalavimo** (išskyrus **Oficialų tyrimą**). **Gynybos išlaidos** taip pat apima pagrįstus bei su Draudiku iš anksto suderintus mokėjimus ir sąnaudas, susijusius su **Reikalavimo** nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar **Reikalavimo** tenkinimo. |
|  | **Teisinio atstovavimo išlaidos -**  Pagrįsti ir būtini bei su Draudiku iš anksto suderinti teisiniai ir kiti susiję profesiniai mokėjimai, honorarai (išskyrus bet kokį užmokestį **Apdraustajam**), kuriuos **Apdraustasis** patiria jį atstovaujant **Oficialaus tyrimo** metu. **Teisinio atstovavimo išlaidos** taip pat apima pagrįstus bei su Draudiku iš anksto suderintus ir Draudiko patvirtintus mokėjimus ir sąnaudas, susijusius su **Oficialaus tyrimo** nagrinėjimu kompetentingoje ikiteisminio nagrinėjimo institucijoje ar kompetentingame teisme nepriklausomai nuo teismo proceso ar ikiteisminio nagrinėjimo procedūrų baigties ar **Oficialaus tyrimo** baigties. |
|  | **Nuostolio sumažinimo išlaidos -** Pagrįsti profesiniai mokėjimai, honorarai ir išlaidos, kurios buvo patirtos su **Draudiko** išankstiniu raštišku sutikimu, įsitikinus, kad šios sąnaudos sušvelnins ar sumažins **Reikalavimo**, dėl kurio galiotų draudimo apsauga pagal šią draudimo sutartį, tikimybę. |
|  | **Neatidėliotinos išlaidos - Gynybos išlaidos** ar **Teisinio atstovavimo išlaidos**, kuriossusijusios su bet kokiu **Reikalavimu** ir kurias retrospektyviai patvirtina **Draudikas,** jeigu pagrįstai negalima gauti **Draudiko** raštiško sutikimo prieš jas patiriant. |
|  | **Reputacijos atstatymo išlaidos -** Viešųjų ryšių išlaidos, patirtos gavus Draudiko išankstinį sutikimą, skirtos sumažinti bet kokią **Apdraustojo** reputacijai padarytą žalą ryšium su **Reikalavimu**. |
|  | **Oficialus tyrimas - Apdraustojo** veiklos išorinis oficialus tyrimas ar nagrinėjimas, kurį atlieka kompetentingos valstybės ar vietos valdžios institucijų ar įstaigų įgalioti organai (pareigūnai) ir kuris pradėtas įstatymų nustatyta tvarka pateikus **Apdraustajam** rašytinį kvietimą dalyvauti susirinkime, posėdyje ar apklausoje, traukiant **Apdraustąjį** atsakomybėn, paaiškėjus civilinės atsakomybės taikymo klausimams ar kitais Lietuvos Respublikos įstatymų numatytais atvejais, kai teisės aktų nustatyta tvarka atsakomybėn traukiamas už tai atsakingas **Apdraustasis.** |
|  | **Neteisėtas veiksmas** dėl darbo santykių **–** įskaitant, bet neapsiribojant, tai yra:   * neteisėtas ar neteisingas atleidimas iš pareigų, atleidimas iš darbo, nušalinimas nuo pareigų ar darbo santykių nutraukimas; * neteisėtai ar neteisingai paskirta tarnybine nuobauda; * su darbo santykiais susijęs šmeižtas, įžeidimas, pažeminimas, garbės ir orumo žeminimas, emocinės kančios sukėlimas, asmens privatumo pažeidimas; * karjeros galimybių atėmimas; * nesuteikimas, neteisėtas ar neteisingas pažeminimas pareigose; * neįdarbinimas; * nepateikimas tikslių, teisingų darbo rekomendacijų; * nesuteikimas darbo vietos, nesuteikimas ar sumažinimas darbo krūvio; * aplaidus, atsainus darbuotojo veiklos įvertinimas; * bet koks seksualinis priekabiavimas, priekabiavimas rasės, neįgalumo pagrindu; * neteisėta ar neteisinga su darbo santykiais susijusi diskriminacija (įskaitant, bet neapsiribojant diskriminacija dėl amžiaus, lyties, rasės, odos spalvos, tautinės kilmės, religijos, seksualinės orientacijos, nėštumo ar neįgalumo); * netinkama darbuotojų politika ir procedūros; * fizinės ir psichologinės prievartos prieš darbuotoją remiantis tuo, kad toks darbuotojas naudojasi ar mėgina naudotis savo teisėmis pagal įstatymą; * pažeidimas asmens civilinio pobūdžio teisių, susijusių su bet kuriuo iš aukščiau išvardintų punktų. |
| 1. **Nedraudžiamieji įvykiai** | |
|  | **Draudikas** neatlygins **Nuostolių**, kuriuos lėmė nesąžiningumas (asmeninė nauda), kuris buvo patirtas **Apdraustojo** ar jo vardu, kylantis iš ar priskirtinas:   * tyčiniams nesąžiningiems ar tyčiniams apgaulingiems veiksmams ar neveikimui; * sąmoningai gautu neteisėtu pelnu ar finansine nauda (arba tokiu pelnu ar nauda, kurią gavo įmonė, kurioje jis turi finansinių interesų).   Su sąlyga, kad ši išimtis bus taikoma tik tuomet, jeigu tai bus nustatyta galutiniu, neapskundžiamu teismo sprendimu ar kita galutine neapskundžiama nutartimi, ar raštišku tokio **Apdraustojo** prisipažinimu, kad atitinkamas elgesys iš tiesų įvyko.  Nesant galutinio, neapskundžiamo teismo sprendimo ar nesant kitos galutinės neapskundžiamos nutarties, **Draudikas** avansu apmokės **Gynybos išlaidas** tokiam **Apdraustajam**.Esant galutiniam, neapskundžiamam teismo sprendimui ar kitai galutinei neapskundžiamai nutarčiai, toks **Apdraustasis** privalės grąžinti bet kokius avansinius mokėjimus. |
|  | Bet kokie veiksmai, dėl kurių prieš draudimo sutarties įsigaliojimo dieną pradėtas oficialus tyrimas ar teisminis, ar bet koks kitas reguliavimo procesas, į kuriuos įtrauktas **Apdraustasis** dėl reikalavimų, susijusių su darbo santykiais. |
|  | **Draudikas** neatlygins **Nuostolių,** susijusių su bet kokiu **Reikalavimu,** inicijuotu dėl **žalos turtui**.  **Žala turtui** reiškia materialaus turto fizinį sugadinimą, sunaikinimą ar negalėjimą juo naudotis ir susijusius netiesioginius finansinius nuostolius. |
|  | Neatlyginamos **Gynybos** ir **Teisinio atstovavimo išlaidos** dėl paskirtų tarnybinių nuobaudų, kai nėra turtinio ar neturtinio reikalavimo. |
|  | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su Bendrojo duomenų apsaugos reglamento (BDAR) pažeidimais. |
|  | **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su kibernetinėmis atakomis ir/ar incidentais, ir panašiais elektroninės erdvės įvykiais.  **Kibernetinė ataka** – tai sąmoninga su piktavališkais kompiuteriniais veiksmais ar kenkėjiška kompiuterine programine įranga susijusi ataka į draudėjui priklausančias kompiuterines sistemas, vykdoma pavienių asmenų arba organizacijų, kurių tikslas pavogti, sunaikinti, sugadinti duomenis arba pažeisti ir / arba sunaikinti kompiuterines sistemas, apriboti sistemų prieigas, sistemų darbą ir pan. |
|  | Epidemija ar pandemija (įskaitant, bet neapsiribojant COVID-19): **Draudikas** neatlygins **Nuostolių** dėl bet kokio **Reikalavimo**, paremto, kylančio ar kuriuo nors kitu būdu tiesiogiai ir/ar netiesiogiai susijusio su epidemija ar pandemija (įskaitant, bet neapsiribojant COVID-19). |
|  | **Draudikas** neatlygins **Nuostolių** ar žalos, kuriuos tiesiogiai ar netiesiogiai lėmė ar kurie kilo dėl karo, invazijos, užsienio priešo veiksmų, terorizmo, karo veiksmų ar karinių operacijų (nesvarbu, karas paskelbtas ar ne), pilietinio karo, maišto, revoliucijos, sukilimo, karinės ar jėga užgrobtos valdžios veiksmų, turto konfiskavimo, nacionalizavimo, rekvizavimo, jo sugadinimo ar sunaikinimo, kurį įvykdė bet kokia vyriausybinė, visuomenės ar vietos valdžios institucija, ar kuris buvo įvykdytas šios institucijos duotu nurodymu. |
|  | Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo **Draudikui** teikti paslaugas pagal šią draudimo sutartį, **Draudikas** turi teisę nutraukti ją vienašališkai, apie tai raštu pranešęs **Draudėjui**. |
|  | **Draudikas** neatlygins **Nuostolių**, kurie kilo dėl LR Darbo kodekso 57 straipsnio 2 dalies nuostatų nesilaikymo. |
|  | Nedraudžiama **Apdraustojo** (kaip darbdavio) civilinė atsakomybė už žalą **Apdraustojo** darbuotojui dėl nelaimingo atsitikimo, įvykusio draudimo sutarties galiojimo teritorijoje darbe ir pakeliui į darbą ar iš darbo. Nelaimingas atsitikimas – staigus, netikėtas įvykis, kuriam įvykus prieš **Apdraustojo** valią jo kūną iš išorės veikianti fizinė jėga, cheminis, terminis, nuodingųjų dujų ar kitoks fizinis poveikis pakenkia sveikatai arba tampa mirties priežastimi. |
| 1. **Kitos sąlygos** | |
| **Nuostolio atlyginimo ir išmokos mokėjimo tvarka** | |
|  | Draudimo išmoka išmokama per terminą, numatytą Lietuvos Respublikos teisės aktuose, išskyrus **Gynybos išlaidas, Teisinio atstovavimo išlaidas, Nuostolio sumažinimo išlaidas, Neatidėliotinas išlaidas**, kurias **Draudikas** įsipareigoja atlyginti per 7 darbo dienas nuo to momento, kai buvo pateikti patirtas išlaidas pagrindžiantys dokumentai, jei tokios išlaidos buvo iš anksto suderintos su **Draudiku.** **Neatidėliotinų išlaidų** atveju, pagrįstai negalint gauti **Draudiko** raštiško sutikimo prieš jas patiriant, išankstinis suderinimas su **Draudiku** nėra būtinas.  Išmokėtinos draudimo išmokos suma negali viršyti nurodytų draudiko atsakomybės limitų, bendros draudimo sumos bei bendros draudimo sutarties draudimo sumos. |
| **Draudėjo teisės ir pareigos** | |
|  | Draudėjas privalo pateikti Draudikui teisingus duomenis, tiksliai ir aiškiai atsakyti į Draudiko klausimus (raštu), susijusius su draudimo rizika, būtinus draudimo rizikos laipsnio nustatymui. |
|  | **Draudėjas** privalo:   * per 5 darbo dienas raštu informuoti Draudiką apie kiekvieną aplinkybę ir / arba **Reikalavimą** ar **Oficialų tyrimą**, kuris gali būti pripažintas draudžiamuoju įvykiu, išskyrus tuos atvejus, kai jis negalėjo žinoti apie tokią aplinkybę ir / arba **Reikalavimą** ar **Oficialų tyrimą**, ar buvo sutarta su Draudiku kitaip; * atsižvelgdamas į Draudiko nurodymus, pagal galimybes stengtis, kad būtų užkirstas kelias žalai arba ji būtų sumažinta ir daryti viską, kas padėtų išaiškinti įvykio priežastis ir aplinkybes; * suderinti su Draudiku tolimesnius veiksmus **Reikalavimo** ar **Oficialaus tyrimo** nagrinėjimui ir sureguliavimui; * jei bus iškelta byla teisme, Draudikui pageidaujant, **Draudėjas** gali perleisti jam bylos dėl tokio ieškinio vedimą, suteikti įgaliojimus Draudiko paskirtam ar nurodytam advokatui (atstovui) ir pateikti jam ar Draudikui visus reikalingus paaiškinimus; * išskyrus atvejį, numatytą Išplėtime dėl **Neatidėliotinų išlaidų**, **Draudėjas** įsipareigoja nepatirti **Gynybos išlaidų** ar **Teisinio atstovavimo išlaidų**, neprisiimti atsakomybės, neatsisakyti jokios išieškojimo teisės ar nagrinėti bet kokį **Reikalavimą** be išankstinio raštiško **Draudiko** sutikimo, kuris nebus nepagrįstai vilkinamas.   Tuo atveju, jei **Draudėjas** nevykdo aukščiau numatytų pareigų, **Draudikas** turi teisę atsisakyti mokėti draudimo išmoką arba ją sumažinti. |
| **PAPILDOMA SĄLYGA DĖL PAVOJINGŲ ATLIEKŲ TVARKYMO** | |
| 1. Apdraudžiama Draudėjo civilinė atsakomybė už žalą, kuri gali būti padaryta tretiesiems asmenims ir (ar) jų turtui bei aplinkai Draudėjui vykdant pavojingų ir (ar) padangų atliekų surinkimą, vežimą, apdorojimą dėl Draudėjo neatsargumo ar tyčios. 2. Draudimo objektas yra Draudėjo turtiniai interesai, susiję su jo civiline atsakomybe, atsirandančia dėl Draudėjo veiksmais surenkant, vežant ar apdorojant atliekas padarytos žalos trečiųjų asmenų gyvybei ar sveikatai ir (ar) jų turtui, ir (ar) aplinkai. Žalos aplinkai atlyginimas kartu apima ir Draudėjo civilinę atsakomybę dėl draudėjo neteisėta veika (veikimu, neveikimu) padarytos žalos aplinkai, apskaičiuotos pagal aplinkos ministro patvirtintą aplinkai padarytos žalos atlyginimo dydžių apskaičiavimo metodiką. 3. Draudikas apdraudžia Draudėjo civilinę atsakomybę už žalą, kuri:   **3.1.** dėl Draudėjo neatsargumo ar tyčios gali būti padaryta trečiųjų asmenų gyvybei ar sveikatai. Jeigu žala trečiųjų asmenų gyvybei ar sveikatai padaroma dėl Draudėjo tyčios, draudikas, išmokėjęs draudimo išmoką, turi teisę išreikalauti sumokėtą sumą iš Draudėjo.  **3.2.** dėl Draudėjo neatsargumo ar tyčios, kai tyčiniai veiksmai yra socialiai vertingi (būtinoji gintis, pilietinės pareigos atlikimas ir kt.), gali būti padaryta trečiųjų asmenų turtui ir (ar) aplinkai.   1. Draudžiamasis įvykis yra staigus ir netikėtas įvykis, dėl kurio Draudėjui pareikštas reikalavimas atlyginti trečiajam asmeniui ir (ar) jo turtui bei aplinkai atsiradusią žalą, padarytą vykdant draudimo sutartimi apdraustą veiklą, jeigu yra visos šios sąlygos:  * reikalavimas atlyginti žalą draudėjui arba draudikui yra pareikštas draudimo sutarties galiojimo laikotarpiu ir (ar) per 3 metus nuo draudimo sutarties galiojimo pabaigos; * reikalavimas pareikštas dėl žalos, atsiradusios draudimo sutarties galiojimo laikotarpiu; * reikalavimas pareikštas dėl veiksmų, atliktų draudimo sutarties galiojimo laikotarpiu; * reikalavimas pareikštas dėl veiksmų, atliktų draudimo teritorijoje ir dėl draudimo teritorijoje atsiradusios žalos; * reikalavimas atlyginti žalą pareikštas rašytinės pretenzijos ir (ar) ieškinio forma; * draudėjas pagal jo atsakomybei taikomus įstatymus atsako už atsiradusią žalą; * draudėjas nežinojo ir negalėjo žinoti apie atsiradusią žalą draudimo sutarties sudarymo momentu; * draudikui apie įvykį buvo pranešta sutarties galiojimo laikotarpiu ir (ar) per 3 mėnesius nuo draudimo sutarties galiojimo pabaigos.  1. Kitos draudimo sąlygos yra numatytos LR Atliekų tvarkymo įstatymo 42 straipsnio 5-11 dalyse. 2. Draudimo suma šiai rizikai 50.000 EUR vienam draudžiamajam įvykiui ir 100.000 EUR visam draudimo sutarties galiojimo laikotarpiui. | |
| **PAPILDOMA SĄLYGA DĖL POTENCIALIAI PAVOJINGO ĮRENGINIO SAVININKO ATSAKOMYBĖS** | |
| Kartu apdraudžiama Draudėjo, kaip potencialiai pavojingo įrenginio savininko, paties atliekančio nuolatinę potencialiai pavojingo įrenginio priežiūrą, civilinė atsakomybė, kaip tai yra reglamentuota Lietuvos Respublikos potencialiai pavojingų įrenginių priežiūros įstatymo 11 straipsnio 3 punkte. Draudimo suma vienam įvykiui ir visam sutarties galiojimo laikotarpiui 1.000.000 EUR. | |
| **NEDRAUDŽIAMIEJI ĮVYKAI TAIKOMI VISOMS BENDROSIOS CIVILINĖS ATSAKOMYBĖS DRAUDIMO RIZIKOMS, IŠSKYRUS ATSAKOMYBEI DĖL VIEŠŲJŲ PIRKIMŲ PAŽEIDIMO IR DARBO SANTYKIŲ ATSAKOMYBĖS DRAUDIMO RIZIKOMS** | |
| Nedraudžiama Draudėjo atsakomybė už žalą:   1. nesusijusią su draudimo sutartyje nurodyta apdrausta veikla, nesusijusią su Draudėjo nuosavybėje, valdyme esančiais ir apdraustai veiklai naudojamais statiniais, teritorija ar kitais objektais; 2. kilusią dėl netinkamo sutarties vykdymo ar neįvykdymo. Jeigu pagal sutartį atsakomybės už žalą apimtis yra didesnė nei ta, kurią nustato įstatymas nesant sutarties, draudimas galioja ta apimtimi, kiek atsakomybė už žalą kiltų pagal įstatymą nesant sutarties; 3. padarytą trečiojo asmens turtui Draudėjo tyčine veika, išskyrus kai tyčinė veika atliekama siekiant apsaugoti turtą ir / ar sveikatą (gyvybę) arba kaip numatyta papildomoje sąlygoje dėl pavojingų atliekų tvarkymo 4. dėl biudžetų viršijimo ar lėšų iššvaistymo; patentų ar kitos intelektualios nuosavybės pažeidimų; įvykdymo ar mokėjimo terminų nesilaikymo; 5. paties Draudėjo patirtiems nuostoliams arba išlaidoms, patirtoms taisant veiklos rezultatą, arba iš naujo atliekant blogai padarytą darbą; 6. dėl sutartyse ir įstatymuose numatytų baudų, nuobaudų, netesybų arba kitų panašaus pobūdžio sankcijų; 7. kuri yra administracinio, baudžiamojo pobūdžio reikalavimas arba reikalavimas, turintis baudų ar baudinių požymių ir / ar požymių, kuriais siekiama mokomųjų, šviečiamųjų ar aiškinamųjų tikslų tiek visuomenei, tiek Draudėjui ir yra išreiškiami mokėtinomis pinigų sumomis ir / ar kai reikalaujama ne su išmokos mokėjimo terminu susijusių baudų, palūkanų delspinigių; 8. susijusią su bet kokiu laivu ar orlaiviu, jeigu toks laivas ar orlaivis yra Draudėjo nuosavybė, jo išsinuomotas arba valdomas, naudojamas kitu pagrindu; bet kokio laivo ar orlaivio, vandens ar oro transporto priemonės pakrovimu arba iškrovimu; oro arba jūros uosto valdymu, nuosavybe arba bet kokia veikla jų teritorijoje; 9. kilusią dėl ilgalaikio oro, vandens, dirvožemio užteršimo poveikio; radioaktyvaus užteršimo; 10. kilusią dėl sprogmenų, fejerverkų gamybos, valdymo, saugojimo; 11. kilusią dėl asmens įžeidimo, garbės ir orumo žeminimo, teisės į privatų gyvenimą ir jo slaptumą pažeidimo; 12. tiesiogiai sąlygotos, padarytos dėl bet kokios formos ir kiekio silicio dioksido nurijimo, įkvėpimo, absorbcijos ar buvimo silicio dioksido poveikyje; 13. tiesiogiai sąlygotos, padarytos, kylančios dėl bet kokių „grybelių“ ir / ar „sporų“ buvimo, įkvėpimo ar buvimo jų poveikyje, taip pat kaštams ar išlaidoms, bet kokiu būdu susijusioms ar kylančioms iš panaikinimo, sušvelninimo, pašalinimo, sulaikymo, detoksikacijos, neutralizacijos, stebėsenos, kontroliavimo, atsikratymo, ar bet kokio įsipareigojimo ištirti ar įvertinti bet kokių „grybeli“ ir / ar „sporų“ buvimą ar efektą; Sąvoka „Grybeliai“ apima, bet neapsiriboja, bet kokios formos ar tipo pelėsius, grybus, mieles, ar bioteršalus; Sąvoka „Sporos“ apima, bet neapsiriboja, bet kokią medžiagą, atsirandančią, kylančią iš bet kokių „grybelių“; 14. dėl genetiškai modifikuotų organizmų; 15. tiesiogiai ir / ar netiesiogiai padarytą dokumentams, programinei įrangai, duomenims, neatsižvelgiant į jų išraiškos būdą ar formą, tačiau išlaidos, reikalingos dokumentų, programinės įrangos, duomenų atstatymui, perrašymui, atkūrimui, nepriklausomai nuo jų išraiškos būdo ar formos, yra atlyginamos; 16. kuri susijusi su arba kurios atsiradimo priežastis yra epidemija ar pandemija (įskaitant, bet neapsiribojant COVID-19); 17. patikėtam turtui, esančiam pas Draudėją, kurios priežastis – nusidėvėjimas, amortizacija ar kitas panašus veiksnys; 18. pagal Tarptautinę krovinių vežimo keliais sutarties konvenciją ir (ar) kitą panašų norminį aktą; dėl turto dingimo ar trūkumo, kai turto dingimo ar trūkumo priežasties negalima protingai paaiškinti arba nesant aiškių išorinių vagystės ar plėšimo pėdsakų; 19. dėl grynųjų pinigų, vertybinių popierių, brangiųjų metalų (aukso, platinos, sidabro) luitų, šlicho, grynuolių, gamybinės ir laboratorinės paskirties pusfabrikačių bei dirbinių, deimantų, taip pat juvelyrinių ir kitų buitinių dirbinių iš aukso, sidabro, platinos ir platinos grupės metalų, brangakmenių, perlų bei jų laužo, meno kūrinių, antikvarinių daiktų, turinčių numizmatinę, sfragistinę, heraldinę ar filatelinę vertę, ordinų ir medalių, kolekcijų, rinkinių, komplektų ar kitokių darinių, turinčių meninę, istorinę ar kitokią kultūrinę vertę dingimo, visiško ar dalinio praradimo, sunaikinimo, pametimo, netekimo, netekimo galimybės naudotis; 20. sukeltą, susijusią arba atsiradusią dėl ilgalaikio karbamido formaldehidinių dervų, dioksinų, polichlorinto bifenilo (PCB) ir kitų ilgalaikių organinių teršalų poveikio; 21. dėl asbesto, asbesto dulkių ir / ar asbesto turinčių savo sudėtyje medžiagų; 22. tiesiogiai atsiradusią dėl pernešamos (užkrečiamos) spongiforminės encefalopatijos (TSE), įskaitant, bet neapsiribojant spongiformine galvijų encefalopatija (BSE) ar nauja Jakobo-Kreutzfeld ligos atmaina; 23. tiesiogiai atsiradusią dėl DES (dietilstibestrolio ar jo darinių) kontraceptinių preparatų aktyvaus ir pasyvaus vartojimo ar naudojimo; 24. tiesiogiai atsiradusią dėl žmogaus imunodeficito viruso (ŽIV) arba šio viruso mutavusių derivantų ir / arba atmainų, taip pat tiesiogiai atsiradusią dėl būklės, bet kokiu būdu susijusios su įgytu imunodeficito sindromu (AIDS) ar kitu panašaus pobūdžio sindromu; 25. dėl elektromagnetinių laukų ir / ar bet kokio pobūdžio elektromagnetinės radiacijos poveikio; 26. atsiradusią tiesiogiai dėl tabako produktų aktyvaus ar pasyvaus vartojimo ar naudojimo; 27. tiesiogiai ar netiesiogiai susijusią su terorizmu ar (ir) apribojimais bei terorizmo prevencinėmis priemonėmis (įskaitant, bet neapsiribojant, eismo apribojimą ar sustabdymą, papildomą kontrolę, tam tikrų gaminių transportavimo uždraudimą). Sąvoka „terorizmas“ reiškia asmens ar asmenų grupės (-ių), veikiančių savarankiškai ar kokios nors organizacijos vardu / užsakymu, bet kokį neteisėtą veiksmą arba neveikimą, įskaitant, bet neapsiribojant, jėgos ar smurto panaudojimą, kėsinantis į žmonių sveikatą ir (arba) gyvybę, taip pat turtą, turtinius interesus ir (arba) teises, įvykdytą dėl politinių, religinių ar ideologinių priežasčių, įskaitant, bet neapsiribojant, ketinimą daryti įtaką bet kokiai valdžiai ir (ar) sukelti visuomenėje baimę dėl minėtų priežasčių; 28. tiesiogiai ar netiesiogiai atsiradusią dėl karo, pilietinio karo, karinių veiksmų, karinio įsiveržimo, revoliucijos, riaušių, maišto, pilietinio judėjimo, sukilimo, streiko, lokauto, branduolinės energijos (įskaitant branduolinį ginklą ar branduolinį kurą) ar radiacijos, cheminio ginklo, biocheminio ginklo ar elektromagnetinio ginklo panaudojimo, turto nacionalizavimo, nusavinimo ar konfiskavimo, taip pat kitokių valdžios ar jos atstovų veiksmų. 29. Darbdavio civilinės atsakomybės atveju nedraudžiamaisiais įvykiais laikomi atvejai, kai reikalaujama atlyginti žalą:  * atsiradusią dėl to, kad Draudėjo darbuotojas įvykio metu buvo neblaivus ar apsvaigęs nuo psichotropinių medžiagų ir tai turėjo tiesioginį priežastinį ryšį su įvykio atsitikimui. Ši nuostata netaikoma, kai darbuotojo apsvaigimas kyla dėl jam pavesto darbo technologinių ypatybių ar nelaimingo atsitikimo, arba kai apsvaigimas neturėjo tiesioginio priežastinio ryšio su įvykio atsitikimu; Draudėjo darbuotojas nelaikomas neblaiviu, kai alkoholio koncentracija neviršija 0,6 promilės ir tai yra patvirtinta medicininiais dokumentais; * teisėtai padarytą Draudėjo darbuotojui dėl jo paties veiklos, kurioje ikiteisminio tyrimo institucija arba teismas nustatė nusikalstamos veikos ar administracinio teisės pažeidimo požymius, išskyrus darbo saugos ar darbo higienos normų teisės aktų pažeidimus; * kai Draudėjo darbuotojas sąmoningai (tyčia) siekė, kad įvyktų nelaimingas atsitikimas; * kai Draudėjo darbuotojas sirgo liga ir dėl šios ligos įvyko nelaimingas atsitikimas, jei Draudėjas žinojo apie darbuotojo ligą ir nenušalino jo nuo darbo; * padaryta nelegaliai Draudėjo naudai dirbančiam darbuotojui; * dėl profesinės ligos.  1. Nepaisant kitų draudimo sutarties nuostatų, draudimo apsauga galios tik iki tol, kol tai neprieštarauja jokioms prekybos ir ekonominėms sankcijoms, draudimams arba apribojimams pagal Jungtinių Tautų rezoliucijas, jokiems Europos Sąjungos, Jungtinės Karalystės ar Jungtinių Amerikos Valstijų įstatymams arba reglamentams. Jeigu paminėtos sankcijos, draudimai arba apribojimai tiesiogiai ar netiesiogiai trukdo Draudikui teikti paslaugas pagal šią draudimo sutartį, Draudikas turi teisę nutraukti ją vienašališkai, apie tai raštu pranešęs Draudėjui. | |
| **RIZIKOS PADIDĖJIMAS** | |
| Rizikos padidėjimu laikomas tik Draudėjo vykdomos veiklos pasikeitimas. | |
| **PAPILDOMOS SĄLYGOS** | |
| 1. Draudimo objektu taip pat laikomos žalos išvengimo ir mažinimo išlaidos. Draudikas atlygina būtinas išlaidas, patirtas dėl to, kad Draudėjas ėmėsi jam prieinamų protingų priemonių žalai sumažinti ar užkirsti kelią galimai žalai ar dėl to, kad laikėsi draudiko nurodymų. Šios išlaidos atlyginamos, neatsižvelgiant į tai, kad atitinkamos priemonės nedavė teigiamo rezultato. Tokios išlaidas privaloma suderinti su Draudiku 2. Jeigu dėl vieno įvykio kyla Draudėjo atsakomybė pagal atskiras apdraustas atsakomybės draudimo rūšis, kurioms yra taikytinos skirtingos besąlyginės išskaitos, tuomet yra taikoma tik viena – mažiausioji iš taikytinų besąlyginių išskaitų. 3. Draudimo objektu taip pat laikoma Draudėjo civilinė atsakomybė už žalą padarytą su Draudėju susijusiems juridiniams asmenims. Susiję juridiniai asmenys – tokie juridiniai asmenys, kurie tiesiogiai ar netiesiogiai kontroliuoja ar yra kontroliuojami Draudėjo arba kartu su Draudėju yra kontroliuojami trečiosios šalies. Kontrolė – tai tiesiogiai ir (ar) netiesiogiai įsigytas arba valdomas įmonės akcijų (pajų ar kitokių kapitalo dalių) paketas, suteikiantis jo savininkams arba valdytojams teisę į daugiau nei 20 % balsų juridinio asmens dalyvių susirinkime ar (ir) teisę skirti (išrinkti) ar atšaukti vadovą, ar (ir) daugiau nei pusę valdybos ar stebėtojų tarybos narių (juos atitinkančių valdymo organų) ar (ir) faktiškai kontroliuoti susijusio asmens priimamus sprendimus. 4. Papildomai draudžiama atsakomybė už žalą, padarytą su Draudėju susijusiems fiziniams asmenims, kai šie asmenys gali būti laikomi trečiaisiais asmenimis. Su Draudėju susiję fiziniai asmenys - tai Draudėjo darbuotojai, valdybos nariai (ar kiti valdymo organų nariai), jų sutuoktiniai, giminystės ryšiais susiję asmenys ir jų sutuoktiniai, taip pat asmenys, vedantys bendrą ūkį. 5. Nedraudžiamųjų įvykių sąrašas yra baigtinis. 6. Esant prieštaravimams tarp šios techninės specifikacijos ir Draudiko Bendrosios civilinės atsakomybės draudimo taisyklių, vadovaujamasi šiomis techninės specifikacijos sąlygomis. Neaptartos taisyklių nuostatos, darančios įtaką esminėms šalių teisėms ir pareigoms, galioja su sąlyga, kad nekeičia draudimo sutarties nuostatų, nes priešingu atveju jos laikomos negaliojančiomis. 7. Draudimo sutartis bus taikoma papildomai virš bet kurio kito galiojančio draudimo, kuriuo Draudėjas gali naudotis. Draudimo sutartis taip pat bus taikoma papildomai virš bet kurio kito galimo nuostolių atlyginimo, kuriuo gali naudotis Draudėjas. 8. Rizikos vertinimo, draudimo sutarčių ir polisų sudarymo, tarpininkavimo, žalų istorijos ir kitais draudimo klausimais, Draudėją atstovauja ir draudimo sutartys sudaromos tarpininkaujant UADBB „Rizikos cesija“. 9. Draudimo įmokos mokamos ketvirčiais pagal draudimo polise nustatytą įmokų mokėjimo grafiką. Pirmai įmokai taikomas 14 dienų atidėjimo terminas. 10. Draudikas įsipareigoja du kartus per 12 mėn. - praėjus 6 (šešiems) mėnesiams nuo draudimo paslaugų sutarties galiojimo pradžios ir likus 30 (trisdešimt) kalendorinių dienų iki draudimo paslaugų sutarties galiojimo pabaigos - pateikti draudėjui detalią nuostolingumo informaciją: įvykio data, išmokėta suma, rezervuota suma, trumpas įvykio aplinkybių / rizikos aprašymas. | |
| **INFORMACIJA APIE ŽALAS** | |
| Pastarųjų 5 metų laikotarpyje buvo registruoti 3 įvykiai:  1 įvykis dėl darbo santykių pažeidimo, kuris išsisprendė draudėjo naudai, laimėtas ginčas ir išmokų nebuvo;  1 įvykis dėl darbo santykių pažeidimo, kurio metu išmokėta 170 EUR;  1 įvykis, kurio metu išmokėta 20 EUR. | |